ddrg/super_eurlex huggingface dataset:
[pic] | EUROOPAN YHTEISÖJEN KOMISSIO | Bryssel 10.1.2008 KOM(2008) 5 lopullinen 2005/0211 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: EUROOPAN PARLAMENTIN JA NEUVOSTON DIREKTIIVI yhteisön meriympäristöpolitiikan puitteista (meristrategiadirektiivi) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0211 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: EUROOPAN PARLAMENTIN JA NEUVOSTON DIREKTIIVI yhteisön meriympäristöpolitiikan puitteista (meristrategiadirektiivi) (ETA:n kannalta merkityksellinen teksti) 1. TAUSTAA Menettely - Komissio teki 24. lokakuuta 2005 ehdotuksen Euroopan parlamentin ja neuvoston direktiiviksi[1] yhteisön meriympäristöpolitiikan puitteista (meristrategiadirektiivi). Direktiivi annetaan EY:n perustamissopimuksen 251 artiklan mukaisella yhteispäätösmenettelyllä. - Euroopan talous- ja sosiaalikomitea antoi lausuntonsa 20. huhtikuuta 2006. - Alueiden komitea antoi lausuntonsa 26. huhtikuuta 2006. - Euroopan parlamentti antoi lausuntonsa ensimmäisessä käsittelyssä 14. marraskuuta 2006. - Neuvosto vahvisti yhteisen kannan 23. heinäkuuta 2007. - Euroopan parlamentti antoi lausuntonsa toisessa käsittelyssä 11. joulukuuta 2007. Komission ehdotuksen tavoite Ehdotuksen tärkeimpänä tavoitteena on luoda puitteet meriympäristön suojelulle ja säilyttämiselle, sen tilan huonontumisen ehkäisemiselle ja vaurioituneiden merialueiden ennallistamiselle siinä määrin kuin se on käytännössä mahdollista. Tätä varten jäsenvaltiot laativat ja toteuttavat meristrategioita, joiden avulla on määrä saavuttaa ympäristön hyvä tila tai ylläpitää sitä. 2. Komission huomiot 2.1 Yleistä Euroopan parlamentti hyväksyi 11. joulukuuta 2007 pitämässään täysistunnossa 117 ehdotetusta tarkistuksesta 54. Parlamentin hyväksymät 54 tarkistusta kuuluvat kaikki neuvoston kanssa sovittuun kompromissipakettiin. Komissio hyväksyy kaikki nämä tarkistukset kokonaisuudessaan. 2.2 Muutettu ehdotus Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla. [1] KOM(2005) 505 lopullinen (2005/0211 (COD)).
Komission lausunto yhdistyneen Kuningaskunnan pyynnöstä, joka koskee sopimusvelvoitteisiin sovellettavasta laista (ROOMA I) annettavan Euroopan parlamentin ja neuvoston asetuksen (EY) n:o 593/2008 hyväksymistä /* KOM/2008/0730 lopull. */





[pic] | EUROOPAN YHTEISÖJEN KOMISSIO | Bryssel 7.11.2008 KOM(2008) 730 lopullinen KOMISSION LAUSUNTO Yhdistyneen kuningaskunnan pyynnöstä, joka koskee sopimusvelvoitteisiin sovellettavasta laista (Rooma I) annettavan Euroopan parlamentin ja neuvoston asetuksen (EY) N:o 593/2008 hyväksymistä KOMISSION LAUSUNTO Yhdistyneen kuningaskunnan pyynnöstä, joka koskee sopimusvelvoitteisiin sovellettavasta laista (Rooma I) annettavan Euroopan parlamentin ja neuvoston asetuksen (EY) N:o 593/2008 hyväksymistä 1. JOHDANTO 1. Euroopan parlamentti ja neuvosto antoivat 17. kesäkuuta 2008 asetuksen (EY) N:o 593/2008[1] sopimusvelvoitteisiin sovellettavasta laista (Rooma I), jäljempänä asetus 593/2008. Yhdistynyt kuningaskunta ei osallistunut kyseisen asetuksen antamiseen Yhdistyneen kuningaskunnan ja Irlannin asemaa koskevan pöytäkirjan 1 artiklan nojalla. 2. Edellä mainitun pöytäkirjan 4 artiklan mukaisesti Yhdistynyt kuningaskunta voi kuitenkin ”milloin tahansa sen jälkeen, kun neuvosto on antanut toimenpiteen Euroopan yhteisön perustamissopimuksen VI osaston nojalla, ilmoittaa neuvostolle ja komissiolle aikomuksestaan hyväksyä kyseinen toimenpide. Tällöin sovelletaan Euroopan yhteisön perustamissopimuksen 11 artiklan 3 kohdassa määrättyä menettelyä soveltuvin osin.” 3. Yhdistynyt kuningaskunta ilmoitti komissiolle 24. heinäkuuta 2008 päivätyllä ja 30. heinäkuuta 2008 komissioon saapuneella kirjeellä, että se haluaa hyväksyä asetuksen 593/2008. 4. Tiivistä yhteistyötä koskevan, myös soveltuvin osin sovellettavan Euroopan yhteisön perustamissopimuksen 11 a artiklan mukaisesti käytetään seuraavaa menettelyä: ”Jäsenvaltio, joka haluaa osallistua 11 artiklan nojalla perustettuun tiiviimpään yhteistyöhön, ilmoittaa aikomuksestaan neuvostolle ja komissiolle, joka antaa neuvostolle lausunnon kolmen kuukauden kuluessa ilmoituksen vastaanottamisesta. Komissio päättää asiasta sekä tarpeellisina pitämistään erityisjärjestelyistä neljän kuukauden kuluessa ilmoituksen vastaanottamisesta.” 5. Komissio antaa neuvostolle edellä mainitun artiklan nojalla seuraavan lausunnon. 2. LAUSUNTO Komissio on tyytyväinen Yhdistyneen kuningaskunnan esittämästä asetuksen 593/2008 hyväksymistä koskevasta pyynnöstä, sillä kyseinen asetus on keskeinen yksityisoikeutta koskevassa yhteisön säännöstössä. Tämän vuoksi komissio antaa osallistumisesta myönteisen lausunnon. Asetuksen olisi tultava Yhdistyneessä kuningaskunnassa voimaan päivänä, jona Yhdistyneelle kuningaskunnalle ilmoitetaan sen pyyntöä koskevasta komission päätöksestä. Kuten muissakin jäsenvaltioissa, asetusta olisi sovellettava 17. joulukuuta 2009 alkaen lukuun ottamatta sen 26 artiklaa, jota olisi sovellettava 17. kesäkuuta 2009 alkaen. [1] EUVL L 177, 4.7.2008, s. 6.
Ehdotus: Euroopan parlamentin ja neuvoston päätös joustovälineen varojen käyttöön ottamisesta /* KOM/2008/0833 lopull. */





[pic] | EUROOPAN YHTEISÖJEN KOMISSIO | Bryssel 2.12.2008 KOM(2008) 833 lopullinen Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa. Vuoden 2009 talousarvioon on tarpeen ottaa lisämenoja, joita ei voida kattaa otsakkeen 4 enimmäismäärien rajoissa. Tämän vuoksi ehdotetaan, että joustovälineestä otetaan käyttöön varoja toimielinten sopimuksen 27 kohdan mukaisesti. Joustovälineestä otetaan käyttöön - 420 miljoonaa euroa, jotka osoitetaan rahoitusvälineelle elintarvikkeiden jyrkkään hinnannousuun liittyvää nopeaa toimintaa varten kehitysmaissa. Budjettivallan käyttäjiä muistutetaan siitä, että päätös on julkaistava Euroopan unionin virallisessa lehdessä viimeistään vuoden 2009 talousarvion julkaisemisen yhteydessä. Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[2] ja erityisesti sen 27 kohdan viidennen alakohdan, ottavat huomioon komission ehdotuksen[3], sekä ottavat huomioon, että budjettivallan käyttäjät sopivat 21 päivänä marraskuuta 2008 pidetyssä neuvottelukokouksessa siitä, että joustovälineestä otetaan käyttöön vuoden 2009 talousarvioon sisältyvän rahoituksen täydentämiseksi 420 miljoonaa euroa, joita ei voida kattaa otsakkeen 4 enimmäismäärien rajoissa ja jotka osoitetaan rahoitusvälineelle elintarvikkeiden jyrkkään hinnannousuun liittyvää nopeaa toimintaa varten kehitysmaissa, OVAT PÄÄTTÄNEET SEURAAVAA: 1 artikla Joustovälineestä otetaan 420 miljoonaa euroa maksusitoumusmäärärahoina Euroopan unionin varainhoitovuoden 2009 yleiseen talousarvioon, jäljempänä ’vuoden 2009 talousarvio’. Tällä määrällä täydennetään otsakkeeseen 4 sisältyviä määrärahoja, jotka osoitetaan rahoitusvälineelle elintarvikkeiden jyrkkään hinnannousuun liittyvää nopeaa toimintaa varten kehitysmaissa. 2 artikla Tämä päätös julkaistaan Euroopan unionin virallisessa lehdessä . Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL C 139, 14.6.2006, s. 1. [3] EUVL […].
Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus kansainvälisen linja-autoliikenteen markkinoille pääsyä koskevista yhteisistä säännöistä (uudelleenlaadittu toisinto) Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2009/0307 lopull. */





[pic] | EUROOPAN YHTEISÖJEN KOMISSIO | Bryssel, 22.6.2009 KOM(2009)307 lopullinen 2007/0097/COD KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS kansainvälisen linja-autoliikenteen markkinoille pääsyä koskevista yhteisistä säännöistä (uudelleenlaadittu toisinto) KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla KOMISSION LAUSUNTOEY:n perustamissopimuksen 251 artiklan 2 kohdan kolmannen alakohdan c alakohdan nojallaEuroopan parlamentin ehdottamista tarkistuksistaneuvoston yhteiseen kantaan, joka koskeeseuraavaa ehdotusta: EUROOPAN PARLAMENTIN JA NEUVOSTON ASETUS kansainvälisen linja-autoliikenteen markkinoille pääsyä koskevista yhteisistä säännöistä (uudelleenlaadittu toisinto) 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (asiakirja KOM(2007) 264 lopullinen – 2007/0097/COD): | 23. toukokuuta 2007 | Euroopan talous- ja sosiaalikomitea antoi lausuntonsa: | 26. syyskuuta 2007 | Euroopan parlamentti antoi lausuntonsa ensimmäisessä käsittelyssä: | 5. kesäkuuta 2008 | Muutettu ehdotus toimitettiin: | 13. kesäkuuta 2008 | Yhteinen kanta vahvistettiin: | 9. tammikuuta 2009 | Euroopan parlamentti antoi lausuntonsa toisessa käsittelyssä: | 23. huhtikuuta 2009 | 3. Ehdotuksen tarkoitus Komission 23. toukokuuta 2007 tekemän ehdotuksen tarkoituksena on vahvistaa yhteiset säännöt linja-autoliikenteen markkinoille pääsystä. Ehdotus koskee kahden nykyisin sovellettavan asetuksen korvaamista. Yksi tärkeimmistä tavoitteista on yksinkertaistaa säännöllisen kansainvälisen matkustajaliikenteen lupamenettelyä. 4. Komission lausunto Euroopan parlamentin tarkistuksista Neuvoteltuaan EU:n puheenjohtajamaan Tšekin johdolla useiden kuukausien ajan parlamentti ja neuvosto pääsivät yhteisymmärrykseen toisessa käsittelyssä erityisesti uuden 12 päivän säännön käyttöönotosta. Komissio voi hyväksyä tätä yhteisymmärrystä koskevat tarkistukset, jotka Euroopan parlamentti teki toisessa käsittelyssä. 5. Päätelmä Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti.
Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus maanteiden liikenteenharjoittajan ammatin harjoittamiseksi täytettäviä edellytyksiä koskevista yhteisistä säännöistä Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2009/0306 lopull. */





[pic] | EUROOPAN YHTEISÖJEN KOMISSIO | Bryssel, 22.6.2009 KOM(2009) 306lopullinen 2007/0098/COD KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS maanteiden liikenteenharjoittajan ammatin harjoittamiseksi täytettäviä edellytyksiä koskevista yhteisistä säännöistä KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla KOMISSION LAUSUNTOEY:n perustamissopimuksen 251 artiklan 2 kohdan kolmannen alakohdan c alakohdan nojallaEuroopan parlamentin ehdottamista tarkistuksistaneuvoston yhteiseen kantaan, joka koskeeseuraavaa ehdotusta: EUROOPAN PARLAMENTIN JA NEUVOSTON ASETUS maanteiden liikenteenharjoittajan ammatin harjoittamiseksi täytettäviä edellytyksiä koskevista yhteisistä säännöistä 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (asiakirja KOM(2007) 263 lopullinen – 2007/0098/COD): | 23. toukokuuta 2007 | Euroopan talous- ja sosiaalikomitea antoi lausuntonsa: | 16. tammikuuta 2008 | Euroopan parlamentti antoi lausuntonsa ensimmäisessä käsittelyssä: | 21. toukokuuta 2008 | Muutettu ehdotus toimitettiin: | 13. kesäkuuta 2008 | Yhteinen kanta vahvistettiin: | 9. tammikuuta 2009 | Euroopan parlamentti antoi lausuntonsa toisessa käsittelyssä: | 23. huhtikuuta 2009 | 3. Ehdotuksen tarkoitus Ehdotuksen tarkoituksena on laatia yhteiset säännöt, jotka koskevat maanteiden liikenteenharjoittajan ammatin harjoittamiseksi täytettäviä edellytyksiä. Ehdotuksen tarkoituksena on korvata direktiivi 96/26/EY uudella asetuksella yhdenmukaisuuden lisäämiseksi ja liikenteenharjoittajien välisen terveen kilpailun edistämiseksi sisämarkkinoilla. 4. Komission lausunto Euroopan parlamentin tarkistuksista Neuvoteltuaan EU:n puheenjohtajamaan Tšekin johdolla useiden kuukausien ajan parlamentti ja neuvosto pääsivät yhteisymmärrykseen toisessa käsittelyssä erityisesti kuljetusyritysten sähköisten rekisterien perustamisesta. Komissio voi hyväksyä tätä yhteisymmärrystä koskevat tarkistukset, jotka Euroopan parlamentti teki toisessa käsittelyssä. 5. Päätelmä Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti.
Ehdotus: neuvoston päätös, yhteisön keskipitkän ajan rahoitustuen myöntämisestä Latvialle 20 päivänä tammikuuta 2009 tehdyn neuvoston päätöksen muuttamisesta /* KOM/2009/0365 lopull. */





[pic] | EUROOPAN YHTEISÖJEN KOMISSIO | Bryssel 8.7.2009 KOM(2009) 365 lopullinen Ehdotus: NEUVOSTON PÄÄTÖS, yhteisön keskipitkän ajan rahoitustuen myöntämisestä Latvialle 20 päivänä tammikuuta 2009 tehdyn neuvoston päätöksen muuttamisesta Ehdotus: NEUVOSTON PÄÄTÖS, yhteisön keskipitkän ajan rahoitustuen myöntämisestä Latvialle 20 päivänä tammikuuta 2009 tehdyn neuvoston päätöksen muuttamisesta EUROOPAN UNIONIN NEUVOSTO, JOKA ottaa huomioon Euroopan yhteisön perustamissopimuksen, ottaa huomioon järjestelystä keskipitkän ajan rahoitustuen myöntämiseksi jäsenvaltioiden maksutaseille 18 päivänä helmikuuta 2002 annetun neuvoston asetuksen (EY) N:o 332/2002 ja erityisesti sen 5 artiklan toisen alakohdan yhdessä sen 8 artiklan kanssa, ottaa huomioon komission ehdotuksen, jonka tämä on tehnyt talous- ja rahoituskomiteaa kuultuaan, sekä katsoo seuraavaa: (1) Neuvosto päätti antaa Latvialle keskinäistä apua päätöksellään 2009/289/EY. Neuvosto päätti antaa Latvialle keskipitkän ajan rahoitustukea päätöksellään 2009/290/EY. (2) Latvian finanssikriisin laajuus ja vakavuus edellyttävät niiden talouspoliittisten ehtojen tarkistamista, joita ennakoitiin yhteisön rahoitustuen erien maksamisessa, jotta voidaan ottaa huomioon BKT:n merkittävän supistumisen vaikutus julkiseen talouteen. (3) Sen vuoksi neuvoston päätöstä 2009/290/EY olisi muutettava, ON TEHNYT TÄMÄN PÄÄTÖKSEN: 1 artikla Muutetaan neuvoston päätös 2009/290/EY seuraavasti: 1. Korvataan 3 artiklan 5 kohdan a alakohta seuraavasti: ”Sellaisen julkisen talouden selkeän, keskipitkän aikavälin ohjelman täytäntöönpano, jolla julkisen talouden alijäämä saadaan alle perustamissopimuksen 3 prosentin viitearvon suhteessa BKT:hen sellaisella aikavälillä ja vakauttamisuralla, jotka vastaavat neuvoston Latvialle antamia suosituksia liiallista alijäämää koskevassa menettelyssä.” 2. Korvataan 3 artiklan 5 kohdan b alakohta seuraavasti: ”Vuoden 2009 talousarvion toteuttaminen ja vuoden 2010 talousarvion hyväksyminen siten, että niihin sisältyy vakauttamisuraa vastaavia kestäviä toimenpiteitä.” 2 artikla Tämä päätös on osoitettu Latvian tasavallalle. 3 artikla Tämä päätös julkaistaan Euroopan unionin virallisessa lehdessä . Tehty Brysselissä Neuvoston puolesta Puheenjohtaja
Ehdotus: neuvoston asetus tietyistä Uzbekistaniin kohdistuvista rajoittavista toimenpiteistä annetun neuvoston asetuksen (EY) N:o 1859/2005 kumoamisesta /* KOM/2009/0638 lopull. */





[pic] | EUROOPAN YHTEISÖJEN KOMISSIO | Bryssel 17.11.2009 KOM(2009)638 lopullinen Ehdotus: NEUVOSTON ASETUS tietyistä Uzbekistaniin kohdistuvista rajoittavista toimenpiteistä annetun neuvoston asetuksen (EY) N:o 1859/2005 kumoamisesta PERUSTELUT 1. Neuvosto antoi 14. marraskuuta 2005 asetuksen (EY) N:o 1859/2005 tietyistä Uzbekistaniin kohdistuvista rajoittavista toimenpiteistä. 2. Asetus annettiin jatkotoimena samana päivänä vahvistetulle yhteiselle kannalle 2005/792/YUTP. Asetuksessa säädettyjä rajoittavia toimenpiteitä jatkettiin yhteisissä kannoissa 2006/787/YUTP, 2007/734/YUTP ja 2008/843/YUTP. Niiden voimassaolon on määrä päättyä 13. marraskuuta 2009. 3. Neuvosto totesi päätelmissään 27. lokakuuta 2009, että toimenpiteitä ei enää jatketa. 4. Tästä syystä komissio ehdottaa, että asetus (EY) N:o 1859/2005 kumotaan 14. päivästä marraskuuta 2009 lukien. Ehdotus: NEUVOSTON ASETUS tietyistä Uzbekistaniin kohdistuvista rajoittavista toimenpiteistä annetun neuvoston asetuksen (EY) N:o 1859/2005 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 artiklan 1 kohdan ja 301 artiklan, ottaa huomioon Uzbekistania koskevista rajoittavista toimenpiteistä 13 päivänä marraskuuta 2007 vahvistetun yhteisen kannan 2007/734/YUTP[1], sellaisena kuin se on muutettuna ja jatkettuna yhteisellä kannalla 2008/843/YUTP[2], ottaa huomioon komission ehdotuksen, sekä katsoo seuraavaa: 5. Tietyistä Uzbekistaniin kohdistuvista rajoittavista toimenpiteistä 14 päivänä marraskuuta 2005 annetussa neuvoston asetuksessa (EY) N:o 1859/2005[3] kielletään tarvikkeiden, joita voidaan käyttää kansallisiin tukahduttamistoimiin, myynti, toimitus, siirto tai vienti Uzbekistaniin sekä rahoituksen, rahoitustuen tai teknisen tuen antaminen suoraan tai epäsuorasti Uzbekistanissa oleville luonnollisille tai oikeushenkilöille, yhteisöille tai elimille tai käytettäväksi Uzbekistanissa. 6. Neuvosto päätteli 27 päivänä lokakuuta 2009, että yhteisessä kannassa 2007/734/YUTP, sellaisena kuin se on muutettuna yhteisellä kannalla 2008/843/YUTP, säädettyjä Uzbekistania koskevia rajoittavia toimenpiteitä ei ole syytä jatkaa niiden voimassaolon päättyessä 13 päivänä marraskuuta 2009. 7. Tästä syystä asetus (EY) N:o 1859/2005 olisi kumottava yhteisessä kannassa 2007/734/YUTP vahvistettujen rajoittavien toimenpiteiden päättymispäivästä alkaen, ON ANTANUT TÄMÄN ASETUKSEN: 1 artikla Kumotaan asetus (EY) N:o 1859/2005. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 14 päivästä marraskuuta 2009. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja […] [1] EUVL L 295, 14.11.2007, s. 34. [2] EUVL L 300, 11.11.2008, s. 55. [3] EUVL L 299, 16.11.2005, s. 23.
Ehdotus: Euroopan parlamentin ja neuvoston päätös joustovälineen varojen käyttöön ottamisesta /* KOM/2009/0660 lopull. */





[pic] | EUROOPAN YHTEISÖJEN KOMISSIO | Bryssel 30.11.2009 KOM(2009)660 lopullinen Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa. Vuoden 2010 talousarvioon on tarpeen ottaa lisämenoja, joita ei voida kattaa otsakkeen 1 A enimmäismäärien rajoissa. Tämän vuoksi ehdotetaan, että joustovälineestä otetaan käyttöön varoja toimielinten sopimuksen 27 kohdan mukaisesti. Joustovälineestä otetaan käyttöön - 120 miljoonaa euroa, jotka osoitetaan Euroopan talouden elvytyssuunnitelmaan liittyvien hankkeiden rahoittamiseen energia-alalla; - 75 miljoonaa euroa, jotka osoitetaan Kozloduyn ydinvoimalan käytöstä poistamiseen. Budjettivallan käyttäjiä muistutetaan siitä, että päätös on julkaistava Euroopan unionin virallisessa lehdessä viimeistään vuoden 2010 talousarvion julkaisemisen yhteydessä. Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[2] ja erityisesti sen 27 kohdan viidennen alakohdan, ottavat huomioon komission ehdotuksen[3], sekä ottavat huomioon, että tutkittuaan kaikki mahdollisuudet kohdentaa määrärahat uudelleen otsakkeen 1 A sisällä budjettivallan käyttäjät sopivat 18 päivänä marraskuuta 2009 pidetyssä neuvottelukokouksessa siitä, että vuoden 2010 talousarvioon sisältyvän rahoituksen täydentämiseksi joustovälineestä otetaan käyttöön varoja, joita ei voida kattaa otsakkeen 1 A enimmäismäärien rajoissa, seuraavasti: - 120 miljoonaa euroa, jotka osoitetaan Euroopan talouden elvytyssuunnitelmaan liittyvien hankkeiden rahoittamiseen energia-alalla; - 75 miljoonaa euroa Kozloduyn ydinvoimalan käytöstä poistamiseen, OVAT PÄÄTTÄNEET SEURAAVAA: 1 artikla Joustovälineestä otetaan 195 miljoonaa euroa otsakkeen 1 A maksusitoumusmäärärahoina Euroopan unionin varainhoitovuoden 2010 yleiseen talousarvioon, jäljempänä ’vuoden 2010 talousarvio’. Määrä käytetään seuraavien kohteiden lisärahoitukseen: - 120 miljoonaa euroa Euroopan talouden elvytyssuunnitelmaan liittyvien hankkeiden rahoittamiseen energia-alalla; - 75 miljoonaa euroa Kozloduyn ydinvoimalan käytöstä poistamiseen. 2 artikla Tämä päätös julkaistaan Euroopan unionin virallisessa lehdessä . Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL C 139, 14.6.2006, s. 1. [3] EUVL […].